**Ministru kabineta rīkojuma projekta „Par valsts meža zemes nodošanu Auces novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atļaut Zemkopības ministrijai nodot bez atlīdzības Auces novada pašvaldības īpašumā valsts nekustamo īpašumu „Kapi” (nekustamā īpašuma kadastra Nr.4650 002 0134) – valsts meža zemi – zemes vienību (zemes vienības kadastra apzīmējums 4650 002 0132) 0,7125 ha platībā Bēnes pagastā, Auces novadā, lai to izmantotu pašvaldības autonomās funkcijas īstenošanai – kapsētas paplašināšanai. Projekts stāsies spēkā pēc tā pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta „b” apakšpunkts un Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 43. pantā noteikts, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta „b” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju veikšanai, tostarp kapsētu izveidošanai vai paplašināšanai. Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp kapsētu un beigto dzīvnieku apbedīšanas vietu izveidošana un uzturēšana.Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai. Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr.776 „Valsts meža zemes atsavināšanas kārtība” (turpmāk – noteikumi Nr.776).Noteikumu Nr.776 13.punkts paredz, ka pēc zemesgrāmatas apliecības un meža inventarizācijas materiālu un mežaudzes vērtības saņemšanas Zemkopības ministrija sagatavo rīkojuma projektu par valsts meža zemes atsavināšanu.Zemkopības ministrija atbilstoši noteikumiem Nr.776 izvērtēja Auces novada pašvaldības iesniegtos dokumentus valsts meža zemes atsavināšanai.Auces novada pašvaldība 2014. gada 28. februāra vēstulē Nr.3-9/123 lūdza Zemkopības ministriju izskatīt iespēju no zemes vienības „Garais kalns” (kadastra apzīmējums 4650 002 0092), 36,42 ha platīb, atdalīt zemes vienības daļu 0,7 ha platībā un nodot to Auces novada pašvaldības valdījumā kapsētas „Gailīšu kapi” paplašināšanai.Nekustamais īpašums „Garais kalns” Bēnes pagastā, Auces novadā 2014. gada 7. aprīlī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Dobeles rajona tiesas zemesgrāmatu nodaļas Bēnes pagasta zemesgrāmatas nodalījums Nr.100000531954).Akciju sabiedrība „Latvijas valsts meži” kā valsts meža īpašuma pārvaldītāja un apsaimniekotāja 2014. gada 30. jūnija vēstulē Nr.4.1-1.2\_04o4\_101\_14\_135, informēja, ka neiebilst pret valsts zemes vienības ar kadastra apzīmējumu 4650 002 0092 daļas aptuveni 0,7 ha platībā atsavināšanu par labu Auces novada pašvaldībai pašvaldības autonomo funkciju veikšanai – kapsētas „Gailīšu kapi” paplašināšanai, norādot, ka platība, ko pašvaldība vēlas atsavināt, ietilpst medību tiesību nomas platībās, kas saskaņā ar noslēgto līgumu iznomātas mednieku kolektīvam „Bēne”. Atsavinot valsts meža zemi, noslēgtais līgums par medību tiesību nomu būs jāgroza, lai no nomas platībām nošķirtu atsavināmo platību. Zemkopības ministrija no Auces novada pašvaldības 2015. gada 11. jūnija vēstulē Nr.ADM-3-15/466, 2016. gada 28. jūnija vēstulē Nr.ADM-3-9/517 un 2016. gada 1. jūlija vēstulē Nr.ADM-3-9/526 saņēma ierosinājumu un dokumentus par valsts meža zemes – nekustamā īpašuma „Garais kalns”, Bēnes pagastā, Auces novadā (nekustamā īpašuma kadastra Nr.4650 003 0061) – sastāvā ietilpstošās zemes vienības ar kadastra apzīmējumu 5650 002 0092 daļu aptuveni 0,7 ha platībā atsavināšanu pašvaldības autonomās funkcijas – „Gailīšu kapu” kapsētas paplašināšanas un uzturēšanas – īstenošanai. Auces novada dome ar 2015. gada 27. maija lēmumu Nr.157 (protokols Nr.5, 3.§) nolēma ierosināt Zemkopības ministrijai nodot bez atlīdzības Auces novada pašvaldības īpašumā 0,7 ha lielu zemes gabala daļu no nekustamā īpašuma „Garais kalns”, Bēnes pagasts, Auces novads, kadastra numurs 4650 003 0061, sastāvā ietilpstošās zemes vienības ar kadastra apzīmējumu 4650 002 0092, lai izpildītu likuma „Par pašvaldībām” 15.panta pirmās daļas 2.punktā noteikto pašvaldības autonomo funkciju – paplašinātu un uzturētu „Gailīšu kapu” kapsētu. Auces novada pašvaldība 2016. gada 28. jūnija izziņā Nr.ADM-3-9/515 apliecina, ka saskaņā ar Auces novada domes 2013. gada 29. maija lēmumā Nr.148 (prot. Nr.5, 14.§) apstiprinātajiem saistošajiem noteikumiem Nr.3 „Auces novada teritorijas plānojuma 2013.-2025.gadam teritorijas izmantošanas un apbūves noteikumi” 0,7 ha liela daļa no zemes vienības ar kadastra apzīmējumu 4650 002 0092, kuras kopējā platība ir 36,42 ha, „Garais kalns” Bēnes pagastā, Auces novadā ir plānota kapu „Gailīšu kapi” teritorijas paplašināšanai.Vides pārraudzības valsts birojs 2015. gada 2. oktobrī pieņēma lēmumu Nr.240 „Par ietekmes uz vidi novērtējuma procedūras nepiemērošanu”. Valsts vides dienesta Jelgavas reģionālā vides pārvalde 2015. gada 7. oktobrī izdeva tehniskos noteikumus Nr.JE15TN0174 paredzētajai darbībai „Kapsētas „Gailīšu kapi” paplašināšana”.Veselības inspekcija 2015. gada 14. augustā sniedza atzinumu par zemesgabala izvēli būvniecībai, norādot, ka zemes vienība ar kadastra apzīmējumu 4650 002 0092, kas ietilpst nekustamajā īpašumā „Garais kalns”, Bēnes pagastā, Auces novadā ir derīga kapsētas paplašināšanai. Zemkopības ministrija 2016. gada 16. augustā pilnvaroja Auces novada pašvaldību īstenot darbības, kas saistītas ar valsts meža zemes – nekustamā īpašuma „Garais kalns” Bēnes pagastā, Auces novadā (kadastra Nr.4650 003 0061) sastāvā ietilpstošās zemes vienības ar kadastra apzīmējumu 4650 002 0092 daļas 0,7 ha platībā – atsavināšanu, t.i., zemes vienības daļas nodalīšanu apvidū, zemes robežu plāna izgatavošanu, paliekošās un atdalītās (atsavināmās) zemes vienības meža inventarizāciju un zemes vienības mežaudzes novērtēšanu paliekošajai un atdalītajai (atsavināmajai) zemes vienībai. Auces novada pašvaldība 2018. gada 5. marta vēstulē Nr.3-9/153 informēja Zemkopības ministriju, ka ir nodrošināta zemes vienības ar kadastra apzīmējumu 4650 002 0092 daļas 0,7 ha platībā nodalīšana, kadastrālā uzmērīšana un zemes robežu plāna izgatavošana, meža inventarizācija un mežaudzes vērtības noteikšana, kā arī atdalītās zemes vienības reģistrēšana zemesgrāmatā.Nekustamais īpašums „Kapi” (nekustamā īpašuma kadastra Nr.4650 002 0134) (turpmāk – nekustamais īpašums „Kapi”) ar tajā ietilpstošo zemes vienību (kadastra apzīmējums 4650 002 0132), kas atdalīta no nekustamā īpašuma „Garais kalns” Bēnes pagastā, Auces novadā (kadastra Nr.4650 003 0061), 2018. gada 22. janvārī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Bēnes pagasta zemesgrāmatas nodalījums Nr.100000574744).Kadastrālajā uzmērīšanā ir precizēta nekustamā īpašuma „Kapi” platība – 0,7125 ha. Atbilstoši Valsts meža dienesta 2018. gada 10. janvāra meža un meža zemes novērtējumam zemes kadastrālās vērtības un mežaudzes vērtības noteikšanai 2018. gadā zemes vienībā ar kadastra apzīmējumu 4650 002 0132 ietilpstošās meža zemes mežaudzes vērtība noteikta 102 *euro* apmērā.Lai īstenotu apbūvi – kapsētas paplašināšanu, ir nepieciešama atmežošana – zemes lietošanas veida maiņa. Meža likuma 41. panta pirmajā daļā noteikts, ka platību atmežo, ja tas nepieciešams būvniecībai, derīgo izrakteņu ieguvei, lauksaimniecībā izmantojamās zemes ierīkošanai un īpaši aizsargājamo biotopu atjaunošanai un ja personai ir izdots kompetentas institūcijas administratīvais akts, kas tai piešķir tiesības veikt minētās darbības, un persona ir kompensējusi valstij ar atmežošanas izraisīto negatīvo sektu novēršanu saistītos izdevumus. Kompensācijas noteikšanas kritēriji, kā arī aprēķināšanas un atlīdzināšanas kārtība noteikta Ministru kabineta 2012. gada 18. decembra noteikumos Nr.889 „Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību”. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un akciju sabiedrība „Latvijas valsts meži” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav. |
| 2. | Tiesiskā regulējuma ietekme uz tautsaimniecību un administratīvo slogu | Lai pēc valsts meža zemes atsavināšanas nodrošinātu kapsētas paplašināšanu, tiks veikta atmežošana jeb meža pārveidošana citā zemes lietošanas veidā, tā samazinot meža platību.Atmežošanas ietekme uz vidi tiek kompensēta ar Meža likumā noteikto kompensācijas mehānismu, kas paredz, ka to izmanto mežsaimniecības atbalsta programmu finansēšanai, lai veicinātu oglekļa dioksīda piesaistes palielināšanu, piemērošanos klimata pārmaiņām un bioloģiskās daudzveidības saglabāšanu normatīvajos aktos par Meža attīstības fondu noteiktajā kārtībā.Paredzētajai darbībai Valsts vides dienesta Jelgavas reģionālā vides pārvalde ir izdevusi tehniskos noteikumus, kuros ir vērtēta ietekme uz vidi, nosakot vides aizsardzības prasības, kā arī vispārīgās prasības un atļauta kapsētas „Gailīšu kapi” paplašināšana.Pēc Ministru kabineta rīkojuma pieņemšanas un nodošanas un pieņemšanas akta parakstīšanas akciju sabiedrība „Latvijas valsts meži” grozīs ar mednieku kolektīvu „Bēne” noslēgto medību tiesību nomas līgumu, medību tiesību nomas platību samazinot par atsavināto valsts meža zemes platību. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu 2018. gada 22. martā publicēta Zemkopības ministrijas tīmekļa vietnes ([www.zm.gov.lv](http://www.zm.gov.lv)) sadaļā „Sabiedriskā apspriešana”, nodrošinot sabiedrības pārstāvjiem iespēju rīkojuma projekta izstrādes gaitā sniegt viedokļus.  |
| 2. | Sabiedrības līdzdalība projekta izstrādē | Nav.  |
| 3. | Sabiedrības līdzdalības rezultāti | Priekšlikumi par rīkojuma projektu no sabiedrības locekļiem netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija, akciju sabiedrība „Latvijas valsts meži” un Auces novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Auces novada pašvaldība segs izdevumus, kas saistīti ar nekustamā īpašuma „Kapi” pārreģistrāciju uz Auces novada pašvaldības vārda.Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Žagare 67027558

Inga.Zagare@zm.gov.lv